Metropolitano Stadioni. "Sivitas Metropolitano" (), shuningdek, Peineta () — Madrid shahri (Ispaniya) dagi futbol stadioni. 2017/2018-yilgi mavsumdan beri u Ispaniyaning Atletiko Madrid futbol klubining uy stadioni hisoblanadi. Tarixi. Stadion 1990-yilda tashkil etilgan. Qurilish 1990-yildan 1993-yilgacha amalga oshirilgan. Stadion sigʻimi 20 000 tomoshabinga moʻljallangan edi. Ochilish 1994-yil 6-sentyabrda boʻlib oʻtdi. 1996-yil 28-avgustda stadionda 1996 yilgi Ispaniya Superkubogi uchun "Atletiko Madrid" va "Barselona" oʻrtasidagi javob uchrashuvi boʻlib oʻtdi. „Atletiko“ 3:1 hisobida gʻalaba qozondi. Biroq kubokni birinchi o‘yinda 5:2 hisobida zafar quchgan „Barsa“ qo‘lga kiritdi. 2002-yil 21-22-sentyabr kunlari stadionda yengil atletika boʻyicha 2002-yilgi IAAF Jahon kubogi boʻlib oʻtdi . 2004-yilda stadion yopildi. Yangi stadion. 2013-yil 11-sentabr kuni Atletiko Madrid oʻzining yangi stadionini "La Peineta" oʻrnida qurishini eʼlon qildi. Stadion 67 000 tomoshabinga moʻljallangan. Qurilish qiymati 240 million yevro. 2017/2018-yilgi mavsumdan boshlab u Atletikoning uy stadioni boʻlib kelgan. 2016-yil 9-dekabrda klub yangi stadionga "Vanda Metropolitano" (). "Wanda" Xitoyning Wanda Group kompaniyasiga (klub egalaridan biri), "Metropolitano" esa Metropolitano de Madrid stadioniga ishora (1923-1936 va 1943-1966-yillardagi klubning uy stadioni). 2017-yil 16-sentabr kuni stadionda ilk rasmiy o‘yin o‘tkazildi. „Atletiko“ Ispaniya chempionatining 4-turida „Malaga“ni qabul qilib, 1:0 hisobida g‘alaba qozondi. Yagona golga Antuan Grizmann mualliflik qildi. 2017-yilning 13-noyabr kuni Ispaniya kubogi doirasidagi „Atletiko“ — „Elche“ o‘yinida ispan futbolida hakamlik faoliyatida ilk bor stadionda videotakrorlardan foydalanildi. 2018-yilning 21-aprel kuni stadionda ilk bor Qirollik kubogi finali bo‘lib o‘tdi. „Barselona“ „Sevilya“ni 5:0 hisobida magʻlub etdi. 2018/19-yilgi mavsum oldidan „Atletiko“ 56 407 ta abonement sotib (stadion sig‘imining 83 foizi) rekord o‘rnatdi. 2018-yilning yozida Madrid metropoliteni „Estadio Olimpico“ bekati Wanda Metropolitano yaqinida joylashganligi sababli nomini Estadio Metropolitano deb oʻzgartirishga qaror qildi. 2019-yil 1-iyun kuni stadionda 2018/2019-yilgi UEFA Chempionlar Ligasi finali bo‘lib o‘tdi, unda „Liverpul“ „Tottenxem“ni 2:0 hisobida mag‘lub etdi. Wanda Group bilan shartnoma muddati tugashi munosabati bilan 2022-yil 19-iyulda stadion oʻz nomini Sivitas Metropolitano () ga oʻzgartirdi.